**П Р О Т О К О Л**

**№ 1/20.09.2024 г.**

**втора тръжна сесия**

Днес, 20.09.2024 г. в 10.30 часа в сградата на Областна дирекция „Земеделие” – София област, в изпълнение на Заповед № РД-07-67/19.09.2024 г. на директора на Областна дирекция ,,Земеделие” – София област, комисия в състав:

**Председател:** Емил Атанасов – главен директор на ГД „Аграрно развитие“

**и членове:**

1. Десислава Пеева – главен експерт в ОД „Земеделие” – София област;
2. Мартина Тодорова – главен експерт в ОД „Земеделие” – София област;
3. Кристина Чорбанска - главен експерт в ОД „Земеделие” – София област;
4. Николай Велков – юрисконсулт в ОД „Земеделие” – София област;

се събра със задача да разгледа подадените заявления за участие в търга, да класира предложенията, да определи спечелилия търга кандидат за всеки имот и да състави протокол, съгласно чл. 47к, ал. 7 от Правилника за прилагане на закона за собствеността и ползването на земеделските земи /ППЗСПЗЗ/.

Търгът е с тайно наддаване за отдаване под наем или аренда на свободните земеделски земи от Държавния поземлен фонд /ДПФ/ в Софийска област за стопанската 2024/2025 г., за отглеждане на едногодишни полски култури, многогодишни фуражни култури или зеленчуци, открит със Заповед № РД-04-75/12.08.2024 г. на директора на ОД „Земеделие” – София област, публикувана във вестник „Софийски вестник”, бр.33 от 15.08.2024 г. и на интернет страницата на дирекцията.

Видно от регистъра за участие в търг за отдаване под аренда на свободните земеделски земи от ДПФ, който председателят на комисията получи от Лъчезар Консулов – мл. експерт ЧР в ОД „Земеделие“ – София област и заместващ деловодител (съгласно Заповед № РД-05-03-552/11.09.2024 г.), в определения срок, съгласно чл. 47ж, ал. 4 от ППЗСПЗЗ, а именно до 16.09.2024 г. вкл., в ОД “Земеделие” – София област няма постъпили заявления-оферти.

След констатацията на това обстоятелство, тръжната комисия

**Р Е Ш И:**

Поради липса на постъпили заявления-оферти комисията прекратява втора тръжна сесия за отдаване под аренда на свободните земеделски земи от Държавния поземлен фонд в Софийска област за стопанската 2024/2025 г.

**КОМИСИЯ:**

**Председател:** ................П...................

 / Емил Атанасов /

**Членове:** 1. ...............П................. 2. ................П..................

 / Десислава Пеева / /Мартина Тодорова/

3. ………П………… 4. …………П………….

 / Кристина Чорбанска / / Николай Велков /